ધરમશાળા : ભારત-ઓસ્ટ્રેલિયા વચ્ચે ચાલી રહેલી ટેસ્ટ શ્રેણીની અંતિમ ટેસ્ટમાં બીજા દિવસે ભારતે ધીમી પણ મક્કમ શરૂઆત કરી હતી. ભારતનો ઓપનર મુરલી વિજય 11 રન બનાવી આઉટ થયા બાદ લોકેશ રાહુલ અને ચેતેશ્વર પુજારાએ ભારતીય ઇનિંગ્સને સંભાળી લીધી હતી. બંને વચ્ચે 87 રનની ભાગીદારી નોંધાઇ હતી. ભારતના 108 રનના સ્કોર પર લોકેશ રાહુલ 60 રન બનાવી આઉટ થયો હતો. રાહુલની આ શ્રેણીમાં સતત આ ચોથી અડધી સદી હતી. આમ ભારત તરફથી સૌથી અધિક લોકેશ રાહુલે 60 રન બનાવ્યાં છે. જ્યારે ચેતેશ્વર પુજારાએ 57 રનનું યોગદાન આપ્યું છે. આ ટેસ્ટના સુકાની રહાણે 46 રન બનાવી પેવેલિયન પરત ફર્યો હતો. જ્યારે કરૂણ નાયર 5 રન બનાવી આઉટ થયો હતો. ઓસ્ટ્રેલિયા તરફથી સૌથી વધુ લાયને ત્રણ વિકેટ ઝડપી છે.